**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ -1/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. április 16-ai rendkívüli nyilvános ülésére**

**Tárgy:** Dr. Babócsay utca nyomvonal rendezéséhez terület felajánlás

**Az előterjesztő:** Naszádos Péter polgármester

**Készítette:** dr. Keserű Klaudia nemzetközi kapcsolatok címzetes vezető főtanácsos

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter


polgármester

**1.**


**Tárgy és tényállás ismertetése**

Tisztelt Képviselő-testület!

Bencsik Flóra hévízi lakos megkereséssel fordult Hévíz Város Önkormányzathoz, mely szerint a tulajdonát képezi a Hévíz (belterület) 377. hrsz-ú ingatlan, és konstatálta, hogy a gyakorlatilag aszfaltozott dr. Babócsay utca az ingatlana szélén halad keresztül annak ellenére, hogy 2008. évben az építési engedélyét azzal a kikötéssel kapta meg, ha erről az érintett területrészről az Önkormányzat javára lemond. A lemondás megtörtént, azonban az Önkormányzat az érintett területrész jogi helyzetét nem rendezte, ezért ezt most kérelmezi.



Az érintett 377. hrsz-ú ingatlan jelenlegi térképi állapota



A Helyi építési szabályzatról szóló 45/2016. (XII. 22.) számú rendeletben meghatározott „közút” nyomvonal-tervezete

A térképen is látható, hogy a 377. hrsz-ú ingatlan egy része az Önkormányzat tulajdonában álló dr. Babócsay utca nyomvonalába esik, így azért is lenne fontos az ingatlanrész átvétele, hogy az út határvonalát a szabályozási tervnek megfelelően tudjuk rendezni.

A Magyarország helyi Önkormányzatairól szóló 2011. évi CLXXXIX. törvény 13. § (1) bekezdésének 2. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladat a településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása)

A Nemzeti Vagyonról szóló 2011. évi CXCVI. törvény a következőket mondja ki:

5. § (3) A helyi önkormányzat kizárólagos tulajdonát képező nemzeti vagyonba tartoznak

a) a helyi közutak és műtárgyaik,

b) a helyi önkormányzat tulajdonában álló terek, parkok,

c) a helyi önkormányzat tulajdonában álló nemzetközi kereskedelmi repülőtér, a hozzá tartozó légiforgalmi távközlő, rádiónavigációs és fénytechnikai berendezésekkel és eszközökkel, továbbá a légiforgalmi irányító szolgálat elhelyezését szolgáló létesítményekkel együtt, valamint

d) a helyi önkormányzat tulajdonában álló - külön törvény rendelkezése alapján részére átadott - vizek, közcélú vízi létesítmények, ide nem értve a vízi közműveket.

Az útszakasz jogi helyzetének rendezéséhez földmérő mérnök megbízására lenne szükség, amely eljárás során a 377. hrsz-ú ingatlan közúti nyomvonallal érintett része leválasztásra kerülne, és a dr. Babócsay utcához csatolásra.

Hévíz Város Önkormányzat Képviselő-testületének a vagyongazdálkodásról szóló 22/2014. (IV. 29.) önkormányzati rendelete szabályozza a felajánlott vagyonnal kapcsolatos eljárást.

A 7. § (1) bekezdése szerint a vagyon tulajdonjogának ingyenes vagy kedvezményes megszerzéséről, felajánlás elfogadásáról a Képviselő-testület jogosult dönteni.

Az ingatlan elfogadása esetén számolni kell a következő költségekkel:

* ügyvédi díj (ajándékozási szerződés)
* földhivatali bejegyzési illeték
* földmérési díj és a kapcsolódó eljárási díjak

A felmerülő eljárási költségekre a forrás Hévíz Város Önkormányzat 2025. évi költségvetéséről szóló 3/2025. (II. 23.) rendelet 13. melléklet 54. sora terhére biztosított.

A Városfejlesztési Osztállyal és Hévíz Város Főépítészével történt egyeztetés szerint a terület kialakítása az érvényben lévő szabályozási tervnek megfelel, és alapját képezi a jelenlegi utcarendszernek.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a Bencsik Flóra tulajdonában lévő Hévíz 377. hrsz-ú ingatlan rendezési tervben meghatározott részének ajándékozás keretében történő ingyenes önkormányzati tulajdonba való felajánlását „közút” kialakítása céljából elfogadja.
2. A Képviselő-testület az előterjesztésben előadottakkal kapcsolatban felkéri a polgármestert a szükséges tárgyalások lefolytatására, az 1. pont szerinti telekrész kialakítása érdekében a felajánló tulajdonában álló Hévíz 377. hrsz-ú és az Önkormányzat tulajdonában álló dr. Babócsay utca ingatlanra vonatkozó telekalakítási eljárás megindítására, az ajándékozási szerződés tervezetének előkészítésére, továbbá arra, hogy a keletkezett dokumentumokat tárja a Képviselő-testület elé jóváhagyás céljából.
3. Az eljárással kapcsolatos valamennyi költséget Hévíz Város Önkormányzat viseli. A felmerülő eljárási költségekre a forrás Hévíz Város Önkormányzat 2025. évi költségvetéséről szóló 3/2025. (II. 23.) rendelet 13. melléklet 54. sora terhére biztosított.

Felelős: Naszádos Péter polgármester

Határidő: 2025. június 30.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Vasas Ottó | főépítész |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |